title: 2017 m. vasario 21 d. Tarybos sprendimas (ES) 2017/328, kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos, susijusios su Bank of Greece išorės auditoriais

text:
25.2.2017

               LT

               Europos Sąjungos oficialusis leidinys

               L 49/34

         TARYBOS SPRENDIMAS (ES) 2017/328
   2017 m. vasario 21 d.
   kuriuo iš dalies keičiamos Sprendimo 1999/70/EB dėl nacionalinių centrinių bankų išorės auditorių nuostatos, susijusios su Bank of Greece išorės auditoriais
   EUROPOS SĄJUNGOS TARYBA,
   atsižvelgdama į prie Europos Sąjungos sutarties ir Sutarties dėl Europos Sąjungos veikimo pridėtą Protokolą Nr. 4 dėl Europos centrinių bankų sistemos ir Europos Centrinio Banko statuto, ypač į jo 27 straipsnio 1 dalį,
   atsižvelgdama į 2016 m. gruodžio 22 d. Europos Centrinio Banko rekomendaciją, skirtą Europos Sąjungos Tarybai dėl Bank of Greece išorės auditoriaus (ECB/2016/46) (1),
   kadangi:

               (1)

               Europos Centrinio Banko (ECB) ir valstybių narių, kurių valiuta yra euro, nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Taryba;

               (2)

               dabartinių Bank of Greece išorės auditorių įgaliojimai baigiasi po 2016 finansinių metų audito. Todėl būtina paskirti išorės auditorių nuo 2017 finansinių metų;

               (3)

                  Bank of Greece išorės auditoriumi 2017–2021 finansiniams metams pasirinko Deloitte Certified Public Accountants S.A.;

               (4)

               ECB valdančioji taryba rekomendavo, kad Deloitte Certified Public Accountants S.A. būtų paskirti Bank of Greece išorės auditoriais 2017–2021 finansiniams metams;

               (5)

               remiantis ECB valdančiosios tarybos rekomendacija, Tarybos sprendimas 1999/70/EB (2) turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 1999/70/EB 1 straipsnio 12 dalis pakeičiama taip:

      „12.   Deloitte Certified Public Accountants S.A. patvirtinami Bank of Greece išorės auditoriais 2017–2021 finansiniams metams.“

   2 straipsnis
   Šis sprendimas įsigalioja pranešimo apie jį dieną.
   3 straipsnis
   Šis sprendimas skirtas ECB.

      Priimta Briuselyje 2017 m. vasario 21 d.

            Tarybos vardu

            Pirmininkas

         E. SCICLUNA

      (1)  OL C 3, 2017 1 6, p. 1.

      (2)  1999 m. sausio 25 d. Tarybos sprendimas 1999/70/EB dėl nacionalinių centrinių bankų išorės auditorių (OL L 22, 1999 1 29, p. 69).


title: 2010/578/ES: 2010 m. rugsėjo 28 d. Komisijos sprendimas dėl Japonijos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus (pranešta dokumentu Nr. C(2010) 6418)  Tekstas svarbus EEE

text:
29.9.2010

               LT

               Europos Sąjungos oficialusis leidinys

               L 254/46

         KOMISIJOS SPRENDIMAS
   2010 m. rugsėjo 28 d.
   dėl Japonijos teisės ir priežiūros sistemos pripažinimo atitinkančia Europos Parlamento ir Tarybos reglamento (EB) Nr. 1060/2009 dėl kredito reitingų agentūrų reikalavimus
   (pranešta dokumentu Nr. C(2010) 6418)
   (Tekstas svarbus EEE)
   (2010/578/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. rugsėjo 16 d. Europos Parlamento ir Tarybos reglamentą (EB) Nr. 1060/2009 dėl kredito reitingų agentūrų (1), ypač į jo 5 straipsnio 6 dalį,
   kadangi:

               (1)

               2009 m. birželio 12 d. Komisija Europos vertybinių popierių rinkos priežiūros institucijų komitetui (CESR) suteikė įgaliojimus, prašydama pateikti techninę rekomendaciją dėl Japonijos teisės ir priežiūros sistemos techninio įvertinimo kredito reitingų agentūrų atžvilgiu.

               (2)

               2010 m. gegužės 21 d. pateiktoje rekomendacijoje CESR teigė, kad Japonijos teisės ir priežiūros sistema kredito reitingų agentūrų atžvilgiu gali būti laikoma atitinkančia reglamentą.

               (3)

               Pagal Reglamento (EB) Nr. 1060/2009 5 straipsnio 6 dalies antrą pastraipą siekiant nuspręsti, ar trečiosios valstybės teisės ir priežiūros sistema atitinka Reglamentą (EB) Nr. 1060/2009, reikia įvertinti, ar įvykdytos trys sąlygos.

               (4)

               Pirmoji sąlyga: kredito reitingų agentūros turi turėti trečiosios valstybės leidimą ar būti joje registruotos, joms nuolat veiksmingai taikoma priežiūra ir jos privalo laikytis taisyklių. Japonijos kredito reitingų agentūrų teisės ir priežiūros sistemą sudaro Finansinių priemonių ir biržos įstatymas (1948 m. Įstatymas Nr. 25), susijęs su Kredito reitingų agentūrų reglamentu; ministerijos įsakymas dėl finansinių priemonių ekonominės veiklos (2007 m. Įsakymas Nr. 52), susijęs su Kredito reitingų agentūrų reglamentu; ministerijos įsakymas dėl apibrėžčių pagal Finansinių priemonių ir biržos įstatymo 2 straipsnį (Finansų ministerijos 1993 m. Įsakymas Nr. 14), susijęs su Kredito reitingų agentūrų reglamentu, Išsamios finansinių priemonių veiklos vykdytojų priežiūros gairės (priedas) ir Kredito reitingų agentūrų priežiūros gairės. 2009 m. birželio mėn. Japonijos parlamentas priėmė teisės aktą, kuriuo nustatyta nauja kredito reitingų agentūroms taikoma reguliavimo sistema. Vėliau 2009 m. gruodžio mėn. buvo priimti Vyriausybės ir ministerijų įsakymai, kuriais išsamiai nustatytos šios sistemos sąlygos. Pagal 2010 m. balandžio mėn. įsigaliojusią sistemą reikalaujama, kad, norint, jog kredito reitingų agentūros kredito reitingai būtų naudojami Japonijoje reguliavimo tikslais, kredito reitingų agentūra turi būti įregistruota Japonijos Finansinių paslaugų agentūroje (JFPA); taip pat kredito reitingų agentūroms nustatomi teisiškai privalomi įpareigojimai ir numatoma jų nuolatinė priežiūra. JFPA suteikti plataus masto įgaliojimai ir ji gali imtis daugelio priemonių, įskaitant sankcijų nustatymą kredito reitingų agentūroms, pažeidusioms Finansinių priemonių ir biržos įstatymo, susijusio su Kredito reitingų agentūrų reglamentu, nuostatas.

               (5)

               Antroji sąlyga: trečiosios valstybės kredito reitingų agentūroms turi būti taikomos teisiškai įpareigojančios taisyklės, lygiavertės nustatytosioms Reglamento (EB) Nr. 1060/2009 6–12 straipsniuose ir I priede. Japonijos sistema grindžiama sąžiningumo principu, kredito reitingų agentūros įsipareigojimu sukurti veiklos kontrolės sistemas su daug išsamių privalomojo pobūdžio reikalavimų bei išsamių nuostatų dėl interesų konfliktų vengimo, valdymo ir atskleidimo, kad kredito reitingų nustatymo veikla būtų sąžininga bei tinkama, ir pareiga registruoti bei atskleisti informaciją tiek JFPA, tiek visuomenei. Japonijos sistema atitinka Reglamento (EB) Nr. 1060/2009 tikslus, susijusius su interesų konfliktų valdymu, veiklos procesais ir tvarka, kurie turi būti taikomi kredito reitingų agentūroje, reitingų kokybe ir reitingų nustatymo metodika, reikalavimu atskleisti kredito reitingus ir reguliariai atskleisti bendrą informaciją apie kredito reitingų nustatymo veiklą. Todėl Japonijos sistema numatoma lygiavertė apsauga, t. y. kredito reitingų agentūrų sąžiningumas, skaidrumas ir geras valdymas bei kredito reitingų nustatymo veiklos patikimumas.

               (6)

               Trečioji sąlyga: reguliavimo sistema trečiojoje valstybėje turi būti užkertamas kelias tos trečiosios valstybės priežiūros institucijoms ir kitoms viešosios valdžios institucijoms kištis į kredito reitingų nustatymo turinį ir metodus. Todėl JFPA pagal įstatymus draudžiama kištis į kredito reitingų turinį ir kredito reitingų nustatymo metodus.

               (7)

               Atsižvelgiant į išnagrinėtus veiksnius, galima laikyti, kad Japonijos kredito reitingų agentūrų teisės ir priežiūros sistema atitinka Reglamento (EB) Nr. 1060/2009 5 straipsnio 6 dalies antroje pastraipoje nustatytas sąlygas. Todėl Japonijos kredito reitingų agentūrų teisės ir priežiūros sistema turėtų būti laikoma atitinkančia Reglamentu (EB) Nr. 1060/2009 sukurtą teisės ir priežiūros sistemą.

               (8)

               Šiame sprendime nustatytos priemonės atitinka Europos vertybinių popierių komiteto nuomonę,

         PRIĖMĖ ŠĮ SPRENDIMĄ:
   1 straipsnis
   Taikant Reglamento (EB) Nr. 1060/2009 5 straipsnį, Japonijos kredito reitingų agentūrų teisės ir priežiūros sistema laikoma atitinkančia Reglamento (EB) Nr. 1060/2009 reikalavimus.
   2 straipsnis
   Šis sprendimas skirtas valstybėms narėms.

      Priimta Briuselyje 2010 m. rugsėjo 28 d.

            Komisijos vardu

         Michel BARNIER

            Komisijos narys

      (1)  OL L 302, 2009 11 17, p. 1.


title: 2014/838/ES, Euratomas: 2014 m. lapkričio 25 d. Komisijos sprendimas dėl informacijos apie Komisijos generalinių direktorių ir organizacijų ar savarankiškai dirbančių asmenų susitikimus skelbimo

text:
28.11.2014

               LT

               Europos Sąjungos oficialusis leidinys

               L 343/19

         KOMISIJOS SPRENDIMAS
   2014 m. lapkričio 25 d.
   dėl informacijos apie Komisijos generalinių direktorių ir organizacijų ar savarankiškai dirbančių asmenų susitikimus skelbimo

      (2014/838/ES, Euratomas)

   EUROPOS KOMISIJA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo, ypač į jos 249 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   kadangi:

               (1)

               pagal Europos Sąjungos sutarties (ES sutartis) 11 straipsnio 1 ir 2 dalis institucijos atitinkamomis priemonėmis privalo suteikti piliečiams ir atstovaujamosioms asociacijoms galimybę skelbti nuomones apie visas Sąjungos veiklos sritis ir viešai jomis keistis. Taip pat reikalaujama, kad institucijos palaikytų atvirą, skaidrų ir nuolatinį dialogą su atstovaujamosiomis asociacijomis ir pilietine visuomene. Be to, pagal Protokolo Nr. 2 dėl subsidiarumo ir proporcingumo principų taikymo 2 straipsnį ir pagal ES sutarties 11 straipsnio 3 dalį Komisija, prieš teikdama teisėkūros procedūra priimamų aktų pasiūlymus, turi plačiai konsultuotis;

               (2)

               remiantis SESV 298 straipsniu, Sąjungos institucijos, įstaigos ir organai, vykdydami savo užduotis, privalo remtis atvira, veiksminga ir nepriklausoma Europos administracija;

               (3)

               Komisija yra pasiryžusi didinti savo darbuotojų ir organizacijų ar savarankiškai dirbančių asmenų ryšių skaidrumą;

               (4)

               galimybę susipažinti su institucijų dokumentais piliečiai jau turi pagal Europos Parlamento ir Tarybos reglamentą (EB) Nr. 1049/2001 (1). Šis sprendimas nesusijęs nei su galimybe susipažinti su dokumentais, nei su Reglamento (EB) Nr. 1049/2001 taikymu;

               (5)

               2014 m. lapkričio 25 d. Komisija, remdamasi Komisijos pirmininko 2014 m. liepos 15 d. išdėstytomis politinėmis gairėmis, priėmė Sprendimą 2014/839/ES, Euratomas (2), kuriuo reikalaujama, kad Komisijos nariai viešai skelbtų informaciją apie savo ir savo kabineto narių susitikimus su organizacijomis ar savarankiškai dirbančiais asmenimis, kuriuose aptariami su Sąjungos politikos formavimu ir įgyvendinimu susiję klausimai;

               (6)

               Komisijos generaliniai direktoriai susitikimus su organizacijomis ar savarankiškai dirbančiais asmenimis gali rengti panašiais tikslais kaip nurodytieji minėtame sprendime. Taigi tikslinga tokiems susitikimams taikyti panašius skaidrumo reikalavimus;

               (7)

               todėl Komisijos generaliniai direktoriai turėtų viešai skelbti informaciją apie savo susitikimus su organizacijomis ar savarankiškai dirbančiais asmenimis, kuriuose aptariami su Sąjungos sprendimų priėmimu ir politikos įgyvendinimu susiję klausimai;

               (8)

               šis sprendimas netaikomas dėl įprastinių institucijų ryšių rengiamiems susitikimams su kitų Sąjungos institucijų ar organų atstovais. Šis sprendimas netaikomas susitikimams su valstybių narių valdžios institucijų atstovais, nes šios institucijos veikia siekdamos bendrojo intereso ir padeda Komisijai vykdyti užduotis pagal lojalaus bendradarbiavimo principą. Kad būtų saugomi tarptautiniai Sąjungos ryšiai, šis sprendimas netaikomas susitikimams su trečiųjų šalių valdžios institucijų ir tarptautinių organizacijų atstovais;

               (9)

               siekiant atsižvelgti į SESV 154 straipsnyje numatytą specifinį dialogo su socialiniais partneriais pobūdį, taip pat į SESV 17 straipsnio 3 dalyje numatytą specifinį dialogo su bažnyčiomis bei filosofinėmis ir nereliginėmis organizacijomis pobūdį, šis sprendimas neturėtų būti taikomas tokio pobūdžio susitikimams;

               (10)

               atsižvelgiant į specifinį politinių partijų vaidmenį, įtvirtintą ES sutarties 10 straipsnio 4 dalyje, ir į tai, kad 2014 m. balandžio 16 d. Europos Parlamento ir Europos Komisijos susitarime dėl skaidrumo registro organizacijoms ir savarankiškai dirbantiems asmenims, dalyvaujantiems formuojant ir įgyvendinant ES politiką (3), numatyta, kad minėtas registras netaikomas politinėms partijoms, šis sprendimas taip pat neturėtų būti taikomas susitikimams su politinių partijų atstovais;

               (11)

               atsižvelgiant į tai, kad tam tikrais specifiniais atvejais vieša informacija apie susitikimus gali pakenkti asmens gyvybės, neliečiamumo ar privatumo apsaugai, Sąjungos finansų, pinigų ar ekonomikos politikai, rinkų stabilumui ar neskelbtinos komercinės informacijos apsaugai, tinkamam teismo procesų, inspekcijų, tyrimų, auditų ar kitų administracinių procedūrų vykdymui arba bet kokio kito Sąjungos lygmeniu pripažinto viešojo intereso apsaugai, tokiais atvejais minėta informacija turėtų būti neskelbiama;

               (12)

               remiantis Europos Parlamento ir Tarybos reglamento (EB) Nr. 45/2001 (4) 5 straipsnio a punktu, susitikimuose su organizacijomis ar savarankiškai dirbančiais asmenimis dalyvaujančių generalinių direktorių pavardės gali būti skelbiamos viešai; kiti asmenys turi būti davę aiškų sutikimą;

               (13)

               šiuo sprendimu nedaromas poveikis didesniems skaidrumo reikalavimams ar įsipareigojimams, nustatytiems Sąjungos teisės aktuose ar Sąjungos sudarytuose tarptautiniuose susitarimuose,

         PRIĖMĖ ŠĮ SPRENDIMĄ:
   1 straipsnis
   1.   Komisijos generaliniai direktoriai, laikydamiesi šio sprendimo nuostatų, viešai skelbia informaciją apie visus savo susitikimus su organizacijomis ar savarankiškai dirbančiais asmenimis, kuriuose aptariami su Sąjungos politikos formavimu ir įgyvendinimu susiję klausimai.
   2.   Viešai skelbiama ši informacija: susitikimo data, vieta, generalinio direktoriaus pavardė, organizacijos pavadinimas arba savarankiškai dirbančio asmens pavardė ir susitikimo dalykas.
   2 straipsnis
   Šiame sprendime vartojamų terminų apibrėžtys:
   a)   generalinis direktorius– Komisijos generalinis direktorius arba tarnybos vadovas;
   b)   susitikimas– dvišalis susitikimas, surengtas organizacijos ar savarankiškai dirbančio asmens arba generalinio direktoriaus iniciatyva siekiant aptarti su Sąjungos politikos formavimu ir įgyvendinimu susijusį klausimą. Ši sąvoka neapima susitikimų, rengiamų įgyvendinant Sutartimis ar Sąjungos aktais nustatytas administracines procedūras, patenkančias į generalinio direktoriaus tiesioginės atsakomybės sritį, taip pat vien tik privataus ar socialinio pobūdžio arba spontaninių susitikimų;
   c)   organizacija ar savarankiškai dirbantis asmuo– bet kokio teisinio statuso organizacija ar asmuo, vykdantis (-i) veiklą, kuria siekiama tiesiogiai ar netiesiogiai daryti įtaką Sąjungos institucijų politikos formavimo ar įgyvendinimo ir sprendimų priėmimo procesams, nesvarbu, kur ta veikla vykdoma ir kokiais komunikacijos kanalais ar priemonėmis naudojamasi.
   Ši sąvoka neapima kitų Sąjungos institucijų ar organų atstovų, valstybių narių nacionalinių, regioninių ir vietos valdžios institucijų atstovų ir trečiųjų šalių ar tarptautinių organizacijų atstovų. Tačiau ji apima visas asociacijas ar tinklus, įsteigtus kolektyviai atstovauti regionams ar kitoms subnacionalinės valdžios institucijoms.
   3 straipsnis
   1.   Šis sprendimas netaikomas palaikant socialinį dialogą rengiamiems Sąjungos lygmens susitikimams su socialiniais partneriais, taip pat susitikimams, rengiamiems palaikant dialogą su bažnyčiomis, religinėmis asociacijomis ar bendruomenėmis bei filosofinėmis ir nereliginėmis organizacijomis.
   2.   Šis sprendimas netaikomas susitikimams su politinių partijų atstovais.
   4 straipsnis
   1.   1 straipsnio 2 dalyje nurodyta informacija Komisijos generalinių direktorių svetainėse standartine forma paskelbiama per dvi savaites po susitikimo.
   2.   Informacija gali būti neskelbiama, jei jos paskelbimas galėtų pakenkti vieno iš Reglamento (EB) Nr. 1049/2001 4 straipsnio 1, 2 ir 3 dalyse nurodytų interesų, visų pirma: asmens gyvybės, neliečiamumo ar privatumo, Sąjungos finansų, pinigų ar ekonomikos politikos, rinkų stabilumo ar neskelbtinos komercinės informacijos neatskleidimo, tinkamo teismo procesų, inspekcijų, tyrimų, auditų ir kitų administracinių procedūrų vykdymo, apsaugai arba bet kurio kito Sąjungos lygmeniu pripažinto svarbaus viešojo intereso apsaugai.
   5 straipsnis
   Susitikimuose dalyvaujančių asmenų (veikiančių organizacijų ar savarankiškai dirbančių asmenų vardu) ir Komisijos pareigūnų (išskyrus generalinius direktorius) pavardės viešai neskelbiamos, nebent jie davė aiškų sutikimą.
   6 straipsnis
   Organizacijos ir savarankiškai dirbantys asmenys informuojami apie tai, kad 1 straipsnio 2 dalyje nurodyta informacija bus viešai skelbiama.
   7 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gruodžio 1 d.

      Priimta Strasbūre 2014 m. lapkričio 25 d.

            Komisijos vardu

            Pirmininkas

         Jean-Claude JUNCKER

      (1)  2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).

      (2)  2014 m. lapkričio 25 d. Komisijos sprendimas 2014/839/ES, Euratomas dėl informacijos apie Komisijos narių ir organizacijų ar savarankiškai dirbančių asmenų susitikimus skelbimo (žr. šio Oficialiojo leidinio p. 22).

      (3)  OL L 277, 2014 9 19, p. 11.

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).


title: 2011/389/ES: 2011 m. birželio 30 d. Komisijos sprendimas dėl Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3e straipsnio 3 dalies a–d punktuose nurodyto bendro Sąjungos apyvartinių taršos leidimų skaičiaus  Tekstas svarbus EEE

text:
1.7.2011

               LT

               Europos Sąjungos oficialusis leidinys

               L 173/13

         KOMISIJOS SPRENDIMAS
   2011 m. birželio 30 d.
   dėl Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3e straipsnio 3 dalies a–d punktuose nurodyto bendro Sąjungos apyvartinių taršos leidimų skaičiaus
   (Tekstas svarbus EEE)
   (2011/389/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. spalio 13 d. Europos Parlamento ir Tarybos direktyvą 2003/87/EB, nustatančią šiltnamio efektą sukeliančių dujų emisijos leidimų sistemą Bendrijoje ir iš dalies keičiančią Tarybos direktyvą 96/61/EB (1), ypač į jos 3e straipsnio 3 dalies a–d punktus,
   kadangi:

               (1)

               Direktyvos 2003/87/EB 3e straipsnio 3 dalies a–d punktuose numatyta, kad iki kiekvieno prekybos laikotarpio pradžios Komisija priima sprendimą, kuriuo nustatomas bendras apyvartinių taršos leidimų, kuriuos reikia sukurti, parduoti aukcione, atidėti į specialų Direktyvos 2003/87/EB 3f straipsnio 1 dalyje numatytą rezervą ir nemokamai paskirstyti orlaivių naudotojams, skaičius. Šis skaičius aritmetiškai nustatomas remiantis ankstesnio laikotarpio aviacijos išmetamųjų teršalų verte, kuri, kaip nustatyta 2011 m. kovo 7 d. Komisijos sprendime 2011/149/ES dėl ankstesnio laikotarpio aviacijos išmetamųjų teršalų pagal Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje (2), 3c straipsnio 4 dalį, yra 219 476 343 tonos CO2.

               (2)

               2011 m. balandžio 1 d. EEE jungtinio komiteto sprendimu Nr. 6/2011, kuriuo iš dalies keičiamas EEE susitarimo XX priedas (Aplinka) (3), įtraukus Direktyvą 2003/87/EB į EEE susitarimą, Direktyvos 2003/87/EB 3e straipsnio 3 dalyje taip pat numatyta, kad bendrą EEE apyvartinių taršos leidimų skaičių nustato EEE jungtinis komitetas, įtraukdamas šį sprendimą į EEE susitarimą.

               (3)

               Pagal Direktyvos 2003/87/EB 3e straipsnio 3 dalies e punktą ir 3f straipsnio 5 dalies trečią pastraipą (kuria direktyva papildyta ją įtraukiant į EEE susitarimą) Komisija priima sprendimą dėl EEE atskaitos dydžio, kuris turi būti grindžiamas EEE jungtinio komiteto nustatytu bendru EEE apyvartinių taršos leidimų skaičiumi. Todėl sprendimo dėl atskaitos dydžio negalima priimti tol, kol EEE jungtinis komitetas nenustatys bendro EEE apyvartinių taršos leidimų skaičiaus,

         PRIĖMĖ ŠĮ SPRENDIMĄ:
   1 straipsnis
   1.   Direktyvos 2003/87/EB 3c straipsnio 1 dalyje nurodytas bendras Sąjungos apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 212 892 053.
   2.   Direktyvos 2003/87/EB 3c straipsnio 2 dalyje nurodytas bendras Sąjungos apyvartinių taršos leidimų skaičius kiekvienais laikotarpio, kuris prasideda 2013 m. sausio 1 d., metais yra 208 502 526.
   2 straipsnis
   1.   Direktyvos 2003/87/EB 3d straipsnio 1 dalyje nurodytas bendras Sąjungos apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 31 933 808.
   2.   Direktyvos 2003/87/EB 3d straipsnio 2 dalyje nurodytas bendras Sąjungos apyvartinių taršos leidimų skaičius kiekvienais laikotarpio, kuris prasideda 2013 m. sausio 1 d., metais yra 31 275 379.
   3 straipsnis
   Direktyvos 2003/87/EB 3f straipsnio 1 dalyje nurodytas bendras į specialų rezervą atidėtų Sąjungos apyvartinių taršos leidimų skaičius yra 50 040 608.
   4 straipsnis
   3.   Direktyvos 2003/87/EB 3e straipsnio 3 dalies d punkte nurodytas bendras Sąjungos apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 180 958 245.
   4.   Direktyvos 2003/87/EB 3e straipsnio 3 dalies d punkte nurodytas bendras Sąjungos apyvartinių taršos leidimų skaičius kiekvienais laikotarpio, kuris prasideda 2013 m. sausio 1 d., metais yra 170 972 071.
   5 straipsnis
   Šis sprendimas įsigalioja trečią dieną po jo paskelbimo Europos Sąjungos oficialiajame leidinyje.

      Priimta Briuselyje 2011 m. birželio 30 d.

            Komisijos vardu

            Pirmininkas

         José Manuel BARROSO

      (1)  OL L 275, 2003 10 25, p. 32.

      (2)  OL L 61, 2011 3 8, p. 42.

      (3)  OL L 93, 2011 4 7, p. 35.


19.2.2016

               LT

               Europos Sąjungos oficialusis leidinys

               C 65/199

         P7_TA(2013)0251
   Audito Rūmų nario skyrimas
   2013 m. birželio 12 d. Europos Parlamento sprendimas dėl siūlymo skirti Neven Mates Audito Rūmų nariu (C7-0106/2013 – 2013/0804(NLE))
   (Konsultavimasis)
   (2016/C 065/36)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7-0106/2013),

               —

               atsižvelgdamas į Darbo tvarkos taisyklių 108 straipsnį,

               —

               atsižvelgdamas į Biudžeto kontrolės komiteto pranešimą (A7-0182/2013),

               A.

               kadangi Parlamento Biudžeto kontrolės komitetas įvertino siūlomo kandidato kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2013 m. gegužės 27 d. Biudžeto kontrolės komiteto posėdį buvo surengtas kandidato, kurį Taryba siūlo skirti Audito Rūmų nariu, klausymas;

               1.

               teikia neigiamą nuomonę dėl Tarybos pasiūlymo paskirti Neven Mates Audito Rūmų nariu;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 2016 m. balandžio 28 d. Europos Parlamento sprendimas (ES) 2016/1501 dėl Europos aviacijos saugos agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/201

         EUROPOS PARLAMENTO SPRENDIMAS (ES) 2016/1501
   2016 m. balandžio 28 d.
   dėl Europos aviacijos saugos agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos aviacijos saugos agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos aviacijos saugos agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0073/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2008 m. vasario 20 d. Europos Parlamento ir Tarybos reglamentą (EB) Nr. 216/2008 dėl bendrųjų taisyklių civilinės aviacijos srityje ir įsteigiantį Europos aviacijos saugos agentūrą, panaikinantį Tarybos direktyvą 91/670/EEB, Reglamentą (EB) Nr. 1592/2002 ir Direktyvą 2004/36/EB (4), ypač į jo 60 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir Transporto ir turizmo komiteto nuomonę (A8–0095/2016),

               1.

               patvirtina Europos aviacijos saugos agentūros vykdomajam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos aviacijos saugos agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 81.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 79, 2008 3 19, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/54/EB: 2008 m. gruodžio 12 d. Europos centrinio banko sprendimas, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (ECB/2008/24)

text:
24.1.2009

               LT

               Europos Sąjungos oficialusis leidinys

               L 21/69

      EUROPOS CENTRINIO BANKO SPRENDIMAS

   2008 m. gruodžio 12 d.
   nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones
   (ECB/2008/24)
   (2009/54/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 28 straipsnio 3 dalį,
   kadangi:

               (1)

               2006 m. gruodžio 15 d. Sprendimas ECB/2006/22, nustatantis dalyvaujantiems nacionaliniams centriniams bankams Europos centrinio banko kapitalui apmokėti būtinas priemones (1), nustatė, kaip ir kokia apimtimi eurą įsivedusių valstybių narių nacionaliniai centriniai bankai (NCB) (toliau – dalyvaujantys NCB) privalo apmokėti Europos centrinio banko (ECB) kapitalą 2007 m. sausio 1 d.

               (2)

               2008 m. gruodžio 12 d. Sprendimas ECB/2008/23 dėl nacionalinių centrinių bankų procentinių dalių Europos centrinio banko kapitalo pasirašymo rakte (2) numato ECB kapitalo pasirašymo rakto (toliau – kapitalo raktas) koregavimą pagal ECBS statuto 29 straipsnio 3 dalį ir nustato kiekvienam NCB nuo 2009 m. sausio 1 d. skiriamus naujus indeksus pakoreguotame kapitalo rakte (toliau – indeksai kapitalo rakte).

               (3)

               ECB pasirašytas kapitalas yra 5 760 652 402,58 EUR.

               (4)

               Dėl pakoreguoto ECB kapitalo rakto turi būti priimtas naujas ECB sprendimas, nuo 2009 m. sausio 1 d. panaikinantis Sprendimą ECB/2006/22 ir nustatantis, kaip ir kokia apimtimi dalyvaujantys NCB privalo apmokėti ECB kapitalą nuo 2009 m. sausio 1 d.

               (5)

               Vadovaujantis 2008 m. liepos 8 d. Tarybos sprendimo 2008/608/EB pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (3) 1 straipsniu Slovakija atitinka būtinas sąlygas eurui įvesti ir jai taikytos leidžiančios nukrypti nuostatos, nurodytos 2003 m. Stojimo akto (4) 4 straipsnyje, bus panaikintos nuo 2009 m. sausio 1 d.

               (6)

               Pagal 2008 m. gruodžio 31 d. Sprendimą ECB/2008/33 dėl Národná banka Slovenska atliekamo kapitalo apmokėjimo, užsienio atsargų pervedimo ir įnašų į Europos centrinio banko atsargas ir atidėjinius (5), Národná banka Slovenska privalo nuo 2009 m. sausio 1 d. apmokėti likusią savo pasirašyto ECB kapitalo dalį, atsižvelgdamas į pakoreguotą kapitalo raktą,

         NUSPRENDĖ:
   1 straipsnis
   Kapitalo apmokėjimo apimtis ir forma
   Kiekvienas dalyvaujantis NCB visiškai apmoka savo pasirašytas ECB kapitalo dalis nuo 2009 m. sausio 1 d. Kiekvienas dalyvaujantis NCB, atsižvelgdamas į Sprendimo ECB/2008/23 2 straipsnyje nustatytus indeksus kapitalo rakte, nuo 2009 m. sausio 1 d. sumoka sumą, nurodytą šalia jo pavadinimo šioje lentelėje:

               Dalyvaujantis NCB

               (EUR)

               Nationale Bank van België/Banque Nationale de Belgique

               139 730 384,68

               Deutsche Bundesbank

               1 090 912 027,43

               Central Bank and Financial Services Authority of Ireland

               63 983 566,24

               Bank of Greece

               113 191 059,06

               Banco de España

               478 364 575,51

               Banque de France

               819 233 899,48

               Banca d’Italia

               719 885 688,14

               Central Bank of Cyprus

               7 886 333,14

               Banque centrale du Luxembourg

               10 063 859,75

               Bank Ċentrali ta’ Malta/Central Bank of Malta

               3 640 732,32

               De Nederlandsche Bank

               229 746 339,12

               Oesterreichische Nationalbank

               111 854 587,70

               Banco de Portugal

               100 834 459,65

               Banka Slovenije

               18 941 025,10

               Národná banka Slovenska

               39 944 363,76

               Suomen Pankki

               72 232 820,48

         2 straipsnis
   Apmokėto kapitalo koregavimas
   1.   Kiekvienas dalyvaujantis NCB, išskyrus Národná banka Slovenska, jau apmokėjo visą savo pasirašytą ECB kapitalo dalį, taikomą iki 2008 m. gruodžio 31 d. pagal Sprendimą ECB/2006/22. Atsižvelgiant į tai, kiekvienas iš jų, išskyrus Národná banka Slovenska, atitinkamai arba perveda papildomą sumą į ECB, arba iš ECB atgauna grąžintiną sumą, kad būtų gautos sumos, nurodytos 1 straipsnyje pateiktoje lentelėje. Národná banka Slovenska atliekamą kapitalo apmokėjimą reglamentuoja Sprendimas ECB/2008/33.
   2.   Visi pervedimai pagal šį straipsnį atliekami vadovaujantis 2008 m. gruodžio 12 d. Sprendimu ECB/2008/25, nustatančiu Europos centrinio banko kapitalo dalių tarpusavio pervedimų tarp nacionalinių centrinių bankų ir apmokėto kapitalo koregavimo sąlygas (6).
   3 straipsnis
   Baigiamosios nuostatos
   1.   Šis sprendimas įsigalioja 2009 m. sausio 1 d.
   2.   Sprendimas ECB/2006/22 panaikinamas nuo 2009 m. sausio 1 d.
   3.   Nuorodos į Sprendimą ECB/2006/22 laikomos nuorodomis į šį sprendimą.

      Priimta Frankfurte prie Maino, 2008 m. gruodžio 12 d.

            ECB pirmininkas

         Jean-Claude TRICHET

      (1)  OL L 24, 2007 1 31, p. 3.

      (2)  Žr. šio Oficialiojo leidinio p. 66.

      (3)  OL L 195, 2008 7 24, p. 24.

      (4)  Aktas dėl Čekijos Respublikos, Estijos Respublikos, Kipro Respublikos, Latvijos Respublikos, Lietuvos Respublikos, Vengrijos Respublikos, Maltos Respublikos, Lenkijos Respublikos, Slovėnijos Respublikos ir Slovakijos Respublikos stojimo sąlygų ir sutarčių, kuriomis yra grindžiama Europos Sąjunga, pritaikomųjų pataisų (OL L 236, 2003 9 23, p. 33).

      (5)  Žr. šio Oficialiojo leidinio p. 83.

      (6)  Žr. šio Oficialiojo leidinio p. 71.


title: 2016 m. liepos 18 d. Tarybos sprendimas (ES) 2016/1205, kuriuo skiriami Regionų komiteto du Nyderlandų Karalystės pasiūlyti pakaitiniai nariai

text:
23.7.2016

               LT

               Europos Sąjungos oficialusis leidinys

               L 198/46

         TARYBOS SPRENDIMAS (ES) 2016/1205
   2016 m. liepos 18 d.
   kuriuo skiriami Regionų komiteto du Nyderlandų Karalystės pasiūlyti pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Nyderlandų Vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.2015 m. liepos 13 d. Tarybos sprendimu (ES) 2015/1140 (4) vietoj N. A. (André) VAN DE NADORT pakaitiniu nariu buvo paskirtas H. J. J. (Henri) LENFERINK. 2015 m. rugsėjo 18 d. Tarybos sprendimu (ES) 2015/1573 (5) vietoj J. H. J. (Hans) KONST pakaitiniu nariu buvo paskirtas A. (Ard) VAN DER TUUK;

               (2)

               pasibaigus H. J. J. (Henri) LENFERINK ir A. (Ard) VAN DER TUUK kadencijai tapo laisvos dvi Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto pakaitiniais nariais skiriami:

               —

               B. R. (Bouke) ARENDS, Wethouder van de gemeente Emmen,

               —

               T. (Tjisse) STELPSTRA, Gedeputeerde van de provincie Drenthe.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 18 d.

            Tarybos vardu

            Pirmininkė

         G. MATEČNÁ

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).

      (4)  2015 m. liepos 13 d. Tarybos sprendimas (ES) 2015/1140, kuriuo skiriami Regionų komiteto Nyderlandams atstovaujantys du nariai ir Nyderlandams atstovaujantys du pakaitiniai nariai (OL L 185, 2015 7 14, p. 17).

      (5)  2015 m. rugsėjo 18 d. Tarybos sprendimas (ES) 2015/1573, kuriuo skiriami Regionų komiteto Nyderlandams atstovaujantys keturi nariai ir Nyderlandams atstovaujantys penki pakaitiniai nariai (OL L 245, 2015 9 22, p. 10).